b"\n_START_ARTICLE_\nPerm, Rusija\n_START_PARAGRAPH_\nPerm [p\xc3\xaarm] (rusko \xd0\x9f\xd0\xb5\xd1\x80\xd0\xbc\xd1\x8c (Perm' )) je mesto v Rusiji in upravno sredi\xc5\xa1\xc4\x8de Permskega kraja v Privol\xc5\xa1kem zveznem okro\xc5\xbeju. Leta 2003 je imelo mesto 1.000.100 prebivalcev. Mesto le\xc5\xbei ob reki Kami ob vzno\xc5\xbeju Urala na meji med Evropo in Azijo.\n_START_SECTION_\nZgodovina\n_START_PARAGRAPH_\nMesto so ustanovili 17. maja 1723. Mestne pravice je pridobilo leta 1781. Med letoma 1940 in 1957 se je mesto imenovalo Mol\xc3\xb3tov (\xd0\x9c\xd0\xbe\xcc\x81\xd0\xbb\xd0\xbe\xd1\x82\xd0\xbe\xd0\xb2)."